osnutek za javno razgrnitev
Na podlagi 11., 61. in 61.a člena Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 35/13 in 14/2015 - ZUUJFO) in na podlagi 21. in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 27/08 – Odl. US, 76/08, 100/08 – Odl. US, 79/09, 14/10– Odl. US, 51/10, 84/10 – Odl. US, 40/12 – ZUJF in 14/2015 - ZUUJFO) ter 17. člena Statuta Mestne občine Murska Sobota (Uradni list RS, št. 23/07 – uradno prečiščeno besedilo in 49/10) je Mestni svet Mestne občine Murska Sobota na ______. redni seji dne _______________________ sprejel
O D L O K 

o spremembah in dopolnitvah Odloka o sprejetju zazidalnega načrta za proizvodno - servisno cono »Noršinska« (skladiščno-logistični center)

1. člen

Za 1. členom Odloka o sprejetju zazidalnega načrta za proizvodno servisno cono »Noršinska« (Uradni list RS, št. 16/03) se doda novi 1.a člen, ki se glasi:

1.a člen

S tem odlokom se sprejmejo spremembe in dopolnitve Odloka o sprejetju zazidalnega načrta za proizvodno - servisno cono »Noršinska«, ki ga je izdelal Projektivni biro Lazar d.o.o., Murska Sobota, v avgustu 2015, pod št. U12-15.«

2. člen

Za 2. členom se doda novi 2.a člen, ki se glasi:

2.a člen

Spremembe in dopolnitve lokacijskega načrta vsebujejo: 

A) TEKSTUALNI DEL 

 1. Splošni del
    2. Opis in obrazložitev prostorskih pogojev za realizacijo po posameznih področjih
    3. Smernice in mnenja 

B) GRAFIČNI DEL
1. Prikaz območja v širšem prostoru  

2. Ureditveno - zakoličbena situacija

3. Komunalna ureditev

3. člen

· 3. alineja 5. člena se spremeni tako, da se glasi: 

· max. vertikalni gabarit predvidenih poslovnih objektov obsega največ tri poslovne etaže nad terenom (P+2); vertikalni gabariti proizvodnih in skladiščnih objektov niso omejeni in se prilagodijo zahtevam predvidene tehnologije proizvodnje in skladiščenja.
4. člen

15. člen se spremeni tako, da se glasi: 

»Dopustna so odstopanja od grafičnih prilog zazidalnega načrta glede velikosti posameznih objektov in izvedbe infrastrukturnih priključkov, pod pogojem, da ni ogrožena požarna, zdravstvena in ekološka varnost objektov in ljudi. V takih primerih je potrebno pred izdajo gradbenega dovoljenja preveriti pogoje tega odloka z novo ustrezno strokovno podlago ter pridobiti soglasja pristojnih služb. Določbe tega člena se nanašajo tudi za posege, ki niso bili predvideni in prikazani v grafičnih prilogah. 

KONČNE DOLOČBE

5. člen

Spremembe in dopolnitve zazidalnega načrta za proizvodno - servisno cono »Noršinska«, so stalno na vpogled na upravi Mestne občine Murska Sobota.

6. člen

Spremembe in dopolnitve zazidalnega načrta za proizvodno - servisno cono »Noršinska«, se po ZPNačrt štejejo za občinski podrobni prostorski načrt.

7. člen

Ta odlok začne veljati osmi dan po objavi v Uradnem listu Republike Slovenije.

Številka: 3505-0007/2015-11(182)

Murska Sobota, dne __. _______ 

Župan

Mestne občine Murska Sobota

dr. Aleksander Jevšek

